pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สุดยอด! กฟผ. สร้างต้นแบบ “หอฟอกอากาศ” พิชิตฝุ่น PM2.5 นวัตกรรมเพื่อชุมชนด้วยเทคนิคพลาสมา
วันจันทร์ที่ 24 เมษายน 2566
สุดยอด! กฟผ. สร้างต้นแบบ “หอฟอกอากาศ” พิชิตฝุ่น PM2.5 นวัตกรรมเพื่อชุมชนด้วยเทคนิคพลาสมา
.....
ปัจจุบันปัญหาฝุ่น PM2.5 มีแนวโน้มส่งผลกระทบต่อคุณภาพชีวิตคนไทยสูงขึ้น หน่วยงานที่เกี่ยวข้องต่างเร่งดําเนินการแก้ไขปัญหาทุกมิติ รวมทั้งการสร้างนวัตกรรมใหม่ ๆ
.
ล่าสุด การไฟฟ้าฝ่ายผลิตแห่งประเทศไทย (กฟผ.) เผยว่าทีมนักวิจัยและนักประดิษฐ์ กฟผ. ได้ร่วมกันพัฒนา “ต้นแบบหอฟอกอากาศ” สําหรับชุมชนด้วยเทคนิคพลาสมา และดําเนินการติดตั้งในพื้นที่ กฟผ. ก่อนที่จะมีการขยายผลการติดตั้งไปในพื้นที่อื่น ๆ โดยเฉพาะในพื้นที่ภาคเหนือ
.
สําหรับต้นแบบหอฟอกอากาศดังกล่าว มีคุณสมบัติที่ช่วยบรรเทาปัญหามลพิษทางอากาศ ดังนี้
.
• มีประสิทธิภาพมากกว่า 80% ในการดักจับอนุภาคฝุ่นขนาดเล็ก PM2.5
• ฟอกอากาศบริสุทธิ์ได้ในอัตราสูงสุด 30,000 ลูกบาศก์เมตร/ชั่วโมง
• ครอบคลุมพื้นที่ในรัศมี 250 เมตร
• สามารถนําไปติดตั้งใช้งานในพื้นที่ต่าง ๆ ที่ประสบปัญหาฝุ่น PM2.5 หรือมลพิษทางอากาศ
.
ทั้งนี้ นวัตกรรมดังกล่าว เป็นการใช้เทคนิค “การกําเนิดพลาสมา” ที่ใช้ไฟฟ้าแรงสูง เพื่อสร้างความเครียดสนามไฟฟ้า ทําให้อากาศแตกตัวเป็นประจุไฟฟ้า (Pre-charge) จากนั้นจึงปล่อยประจุไฟฟ้าไปเกาะอนุภาคฝุ่น PM2.5 เมื่ออนุภาคฝุ่นที่มีประจุเคลื่อนตัวผ่านห้องดักจับอนุภาค ก็จะถูกกักเก็บได้โดยง่าย
.
ระยะต่อไป องค์ความรู้ที่ได้จากงานวิจัยชิ้นนี้ จะสามารถนําไปพัฒนาต่อยอดให้บริการตรวจวัดประสิทธิภาพการกรองฝุ่นละอองของเครื่องป้องกันและอุปกรณ์ต่าง ๆ เช่น หน้ากากอนามัย และเครื่องฟอกอากาศภายในบ้าน ได้อีกด้วย
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปรับปรุงระเบียบว่าด้วยการเรี่ยไรของหน่วยงานรัฐ ป้องกันทุจริต
วันจันทร์ที่ 24 เมษายน 2566
ปรับปรุงระเบียบว่าด้วยการเรี่ยไรของหน่วยงานรัฐ ป้องกันทุจริต
วันเสาร์ที่ 15 เมษายน 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี เห็นชอบ ร่างระเบียบสํานักนายกรัฐมนตรี ว่าด้วยการเรี่ยไรของหน่วยงานรัฐ
พ.ศ. ... ซึ่งเป็นการปรับปรุงแก้ไขกฎหมายเดิมเพื่อควบคุมดูแลเรื่องการเรี่ยไรของทางราชการ
ป้องกันการทุจริตและประพฤติมิชอบให้สอดคล้องกับสถานการณ์ปัจจุบัน เช่น เพิ่มเติมนิยามคําว่า
“เข้าไปมีส่วนเกี่ยวข้องกับการเรี่ยไร”
โดยเพิ่มกรณีบุคคลหรือนิติบุคคลอื่นใดที่มีเจ้าหน้าที่ของรัฐเข้าไปมีส่วนเกี่ยวข้องทั้งทางตรงหรือทางอ้อมกับกา
รเรี่ยไร เพื่อให้ชัดเจนครอบคลุม
และเพิ่มผู้แทนจากสํานักงานตํารวจแห่งชาติในองค์ประกอบคณะกรรมการควบคุมการเรี่ยไรด้วย
เนื่องจากปัจจุบันมีการเรี่ยไรผ่านระบบออนไลน์ซึ่งต้องอาศัยความรู้ความเชี่ยวชาญเฉพาะด้านจากเจ้าหน้าที่ตํา
รวจช่วยตรวจสอบดูแล
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สุดยอด! แปรรูป “ยาสูบผิดกฎหมาย” สู่ “น้ำหมักชีวภาพ” ไล่แมลงศัตรูพืช ส่งต่อให้ชุมชนได้ใช้ประโยชน์
วันจันทร์ที่ 24 เมษายน 2566
สุดยอด! แปรรูป “ยาสูบผิดกฎหมาย” สู่ “น้ําหมักชีวภาพ” ไล่แมลงศัตรูพืช ส่งต่อให้ชุมชนได้ใช้ประโยชน์
.....
กรมสรรพสามิต เผยปัจจุบันได้ยกระดับการปราบปรามสินค้าผิดกฎหมาย ที่มีการลักลอบนําเข้าโดยไม่ได้เสียภาษี สู่นโยบายในการจัดการของกลางที่มีประสิทธิภาพ ตามยุทธศาสตร์ EASE Excise ที่มุ่งเน้นสิ่งแวดล้อม สังคม และธรรมาภิบาล
.
ตั้งแต่วันที่ 1 ต.ค. 65 - 31 มี.ค. 66 ได้จับกุมคดี "สินค้ายาสูบ" จากทั่วประเทศได้ถึง 4,809 คดี จํานวน 638,519 ซอง และเปรียบเทียบปรับเป็นเงิน 130,000,000 บาท ส่งผลให้มีปริมาณของกลางยาสูบเป็นจํานวนมาก
.
หลังจากคดีสิ้นสุดแล้ว จะเข้าสู่กระบวนการ "ทําลายของกลาง" เพื่อไม่ให้สามารถนํากลับมาบริโภคได้อีก โดยมุ่งนําของกลางยาสูบไปใช้ให้เกิดประโยชน์สูงสุด แบ่งเป็น 3 มิติ ดังนี้
.
• มิติด้านสิ่งแวดล้อม : สร้าง “เครื่องทําลายของกลางยาสูบต้นทุนต่ํา” แทนการเผาทําลาย เนื่องจากการเผาไหม้จะทําให้เกิดสารเคมีที่ส่งผลเสียต่อการทํางานของอวัยวะต่าง ๆ ในร่างกาย รวมทั้งเพิ่มปริมาณก๊าซคาร์บอนไดออกไซด์สู่ชั้นบรรยากาศ ซึ่งส่งผลทําให้โลกร้อนขึ้น
.
นอกจากนี้ ยังนําทุกส่วนประกอบของยาสูบไปใช้ประโยชน์ดังนี้
.
- ยาสูบ >นําไปใช้เป็นส่วนผสมในการผลิตยากําจัดศัตรูพืช (ชีวภาพ)
- ก้นกรอง > สามารถใช้ทดแทนมะพร้าว สําหรับปลูกไม้ดอกไม้ประดับ สร้างพื้นที่สีเขียว
- บรรจุภัณฑ์ที่เป็นกระดาษ > นําเข้าสู่กระบวนการ Recycle
- ซองและพลาสติก > สู่กระบวนการคัดแยกขยะเพื่อนําไปกําจัดให้ถูกวิธีต่อไป
.
• มิติด้านสังคม : ส่งมอบของกลางยาสูบให้กับโรงเรียนทหารการสัตว์ เพื่อแปรรูปเป็นผลิตภัณฑ์ไล่ศัตรูพืช ส่งเสริมการทําเกษตรปลอดภัยแก่บุคลากรในโรงเรียนและประชาชนในพื้นที่
.
• มิติด้านธรรมาภิบาล : เกิดความโปร่งใส ตรวจสอบได้ ในขั้นตอนบริหารจัดการสินค้ายาสูบของกลางที่มีจํานวนมาก
.
ทั้งนี้ น้ําหมักชีวภาพเพื่อใช้ในการไล่ศัตรูพืชนี้ เป็นโมเดลเศรษฐกิจ BCG ในการแปรรูปเพื่อใช้ประโยชน์ในด้านเกษตรกรรม ที่ปลอดภัยต่อสุขภาพและสิ่งแวดล้อมทดแทนการใช้สารเคมี
.
โดยป็นการ "นําของเหลือใช้มาหมุนเวียน" สร้างคุณค่าให้เกิดประโยชน์สูงสุด ซึ่งจะช่วย "ลดต้นทุน" ในการทําเกษตรให้กับเกษตรกร ถือว่าเป็นการต่อยอดนวัตกรรมและองค์ความรู้การทําลายยาสูบของกลาง
.
อ่านเพิ่มเติม คลิกhttps://www.thaigov.go.th/news/contents/details/67400
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ทิพานัน”โชว์ผลงาน “พล.อ.ประยุทธ์”แก้ปัญหาประมงผิดกฎหมายสำเร็จ พานานาชาติเชื่อมั่นไทย ดันยอดส่งออกสินค้าประมงปี 65พุ่งกว่า 2.29 แสนล้านบาท ดันไทยสู่ประมงยั่งยืน
วันจันทร์ที่ 24 เมษายน 2566
24/04/2566
“ทิพานัน”โชว์ผลงาน “พล.อ.ประยุทธ์”แก้ปัญหาประมงผิดกฎหมายสําเร็จ พานานาชาติเชื่อมั่นไทย ดันยอดส่งออกสินค้าประมงปี 65พุ่งกว่า 2.29 แสนล้านบาท ดันไทยสู่ประมงยั่งยืน
“ทิพานัน”โชว์ผลงาน “พล.อ.ประยุทธ์”แก้ปัญหาประมงผิดกฎหมายสําเร็จ พานานาชาติเชื่อมั่นไทย ดันยอดส่งออกสินค้าประมงปี 65พุ่งกว่า 2.29 แสนล้านบาท ดันไทยสู่ประมงยั่งยืน
วันที่ 24 เมษายน 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ให้ความสําคัญและขับเคลื่อนการแก้ไขปัญหาประมงผิดกฎหมายอย่างต่อเนื่องอย่างจริงจัง จนมีผลสําเร็จเป็นลําดับ ทําให้ได้รับการจัดระดับสถานการณ์การค้ามนุษย์ดีขึ้น จาก Tier 3 เป็น Tier 2 Watch List หรือ Tier 2 เฝ้าระวัง และปรับมาเป็น Tier 2 แล้ว รวมถึงการแก้ไขปัญหาการประมงโดยไม่ชอบด้วยกฎหมาย (IUU Fishing) ก็ได้รับการยอมรับจากนานาชาติ ซึ่งองค์การอาหารและการเกษตรแห่งสหประชาชาติ (FAO) ได้ชื่นชมประเทศไทยว่าสามารถดําเนินการเรื่องนี้ได้เป็นอย่างดี รวมถึงองค์กรอิสระที่เกี่ยวข้องกับการป้องกัน IUU ระดับสากล ได้มอบรางวัลให้กับประเทศไทย แสดงให้เห็นว่านานาชาติให้ความเชื่อถือในเรื่องนี้ เนื่องจากประเทศคู่ค้าให้ความสําคัญกับการทําประมงถูกกฏหมาย จนส่งผลให้การส่งออกสินค้าประมงของไทยเพิ่มขึ้น โดยปี 2565 ที่ผ่านมา การส่งออกมีมูลค่าสูงกว่า 229,000 ล้านบาท
น.ส.ทิพานัน กล่าวว่า ทั้งนี้การส่งออกสินค้าประมงของไทยในรอบ 10 ปี (2555 – 2564) เฉลี่ย 1.66 ล้านตันต่อปี คิดเป็นมูลค่าเฉลี่ย 2.16 แสนล้านบาทต่อปี จากข้อมูลปริมาณการส่งออกหลังปี 2558 ซึ่งเป็นห้วงเวลาหลังการแก้ไขปัญหา IUU จนถึงปัจจุบัน พบว่ามีตัวเลขการส่งออกอยู่ที่ 1.5 – 1.6 ล้านตัน มีมูลค่าการส่งออกอยู่ที่ 1.95 – 2 แสนล้านบาท มูลค่าการส่งออกที่เปลี่ยนแปลงไปนั้น เกิดขึ้นจากความผันผวนของอัตราแลกเปลี่ยนเงินตราและกลไกตลาดของประเทศคู่ค้าของไทย
“พล.อ.ประยุทธ์ได้ดําเนินเร่งปฏิรูปกฎหมายที่ล้าสมัย และเริ่มต้นการปฏิรูปการประมงทั้งระบบ โดยมีเป้าหมายให้ประเทศไทยมีการทําประมงอย่างยั่งยืน ถือว่ามาถูกทางทําให้ไม่มีเรือเถื่อน และเพิ่มโอกาสทางอาชีพให้กับชาวประมง ขณะเดียวกัน ก็ให้ความสําคัญในการป้องกันและปราบปรามการหลอกคนมาค้าบริการ การนําคนไปเป็นทาส การบังคับใช้แรงงาน แรงงานเด็ก การทําผิด การตั้งศูนย์ประสานแรงงานประมงใน 7 จังหวัดนําร่อง การช่วยเหลือคุ้มครองผู้เสียหาย หรือเหยื่อ การบังคับใช้กฎหมายอย่างเป็นธรรม และการเอาผิดเจ้าหน้าที่ของรัฐที่เข้าไปยุ่งเกี่ยว-เป็นผู้ทําผิดเสียเอง อย่างตรงไปตรงมา สร้างความเชื่อมั่นและเสริมภาพลักษณ์ให้ประเทศไทยเป็นที่ยอมรับของนานาชาติ นํามาซึ่งโอกาสทางเศรษฐกิจ เพื่อยกระดับคุณภาพชีวิตของประชาชนเป็นสิ่งที่พล.อ.ประยุทธ์ทําแล้วและจะเดินหน้าต่อไป”น.ส.ทิพานัน กล่าว
รัฐบาลไทย-ข่าวทำเนียบรัฐบาล-ผู้ตรวจฯ เดชา ลั่นฆ้องเปิดงานอุตสาหกรรมระยองแฟร์ เร่งกระตุ้นเศรษฐกิจ สร้างรายได้ กระจายสู่ชุมชน ฝั่งตะวันออก
วันจันทร์ที่ 24 เมษายน 2566
24/04/2566
ผู้ตรวจฯ เดชา ลั่นฆ้องเปิดงานอุตสาหกรรมระยองแฟร์ เร่งกระตุ้นเศรษฐกิจ สร้างรายได้ กระจายสู่ชุมชน ฝั่งตะวันออก
ผู้ตรวจฯ เดชา ลั่นฆ้องเปิดงานอุตสาหกรรมระยองแฟร์ เร่งกระตุ้นเศรษฐกิจ สร้างรายได้ กระจายสู่ชุมชน ฝั่งตะวันออก
วันนี้ (21 เมษายน 2566) นายเดชา จาตุธนานันท์ ผู้ตรวจราชการกระทรวงอุตสาหกรรม เป็นประธานเปิดงาน “อุตสาหกรรมระยองแฟร์ Rayong Industry Fair อุตสาหกรรมรักชุมชน สร้างรายได้ กระจายสู่ชุมชน” ซึ่งจัดขึ้นระหว่างวันที่ 21 - 22 เมษายน 2566 ณ บริเวณองค์การบริหารส่วนตําบลหนองละลอก อําเภอบ้านค่าย จังหวัดระยอง (ใกล้กับเขตประกอบการอุตสาหกรรมดับบลิวเอชเอ และชุมชนอุตสาหกรรม เอส.เอส.พี อินดัสเตรียลพาร์ค) โดยมีนายอนันต์ นาคนิยม รองผู้ว่าราชการจังหวัดระยอง นายปิยะ ปิตุเตชะ นายกองค์การบริหารส่วนจังหวัดระยอง ร่วมกล่าวต้อนรับ และนายวิเชียร ทองด้วง อุตสาหกรรมจังหวัดระยอง กล่าวรายงาน
“อุตสาหกรรมระยองแฟร์ Rayong Industry Fair” จัดขึ้นเพื่อส่งเสริมผู้ประกอบการ SMEs วิสาหกิจชุมชน และผู้ประกอบการภาคอุตสาหกรรมในจังหวัดระยอง ให้เกิดการกระตุ้นเศรษฐกิจ สร้างรายได้และกระจายรายได้ พร้อมเชื่อมโยงโรงงานอุตสาหกรรมกับชุมชนให้อยู่ร่วมกันอย่างเกื้อกูลและมีความสุข โดยเป็นการจัดแสดงและจําหน่ายสินค้าที่มีเอกลักษณ์ ภูมิปัญญาโดดเด่น มีชื่อเสียงเป็นที่รู้จักอย่างแพร่หลาย และได้รับการส่งเสริมจากสํานักงานอุตสาหกรรมจังหวัดระยอง ภายในงานมีบูธจําหน่ายสินค้ากว่า 50 ร้านค้า เช่น ผลิตภัณฑ์ที่ได้รับใบรับรองมาตรฐานผลิตภัณฑ์ชุมชน (มผช.) ผลิตภัณฑ์ที่เข้าร่วมโครงการ OPOAI-C ชุมชนรอบโรงงานและสินค้าอุตสาหกรรมจากโรงงาน ผลิตภัณฑ์อาหารที่โดดเด่นของจังหวัด และการจัดแสดงนิทรรศการของหน่วยงานภาครัฐและเอกชน การบริการสินเชื่อจาก SME D Bank สาขาระยอง
โอกาสนี้ ผู้ตรวจราชการกระทรวงอุตสาหกรรมพร้อมคณะ ได้ร่วมมอบถุงยังชีพให้แก่ประชาชนกลุ่มเปราะบางตําบลหนองละลอก อําเภอบ้านค่าย จังหวัดระยอง ด้วย
รัฐบาลไทย-ข่าวทำเนียบรัฐบาล-สธ. ระดมความคิดผู้บริหารและบุคลากร วางอนาคตระบบสาธารณสุข 3 ปีข้างหน้า
วันจันทร์ที่ 24 เมษายน 2566
สธ. ระดมความคิดผู้บริหารและบุคลากร วางอนาคตระบบสาธารณสุข 3 ปีข้างหน้า
กระทรวงสาธารณสุข จัดประชุมระดมความคิดผู้บริหารและบุคลากรในสังกัด วางฉากทัศน์อนาคตกระทรวงสาธารณสุขในระยะ 3 ปี (พ.ศ. 2567-2569) พร้อมข้อเสนอการปฏิรูปองค์กร ให้เหมาะสมกับบริบทและสถานการณ์ที่เปลี่ยนแปลง
กระทรวงสาธารณสุข จัดประชุมระดมความคิดผู้บริหารและบุคลากรในสังกัด วางฉากทัศน์อนาคตกระทรวงสาธารณสุขในระยะ 3 ปี (พ.ศ. 2567-2569) พร้อมข้อเสนอการปฏิรูปองค์กร ให้เหมาะสมกับบริบทและสถานการณ์ที่เปลี่ยนแปลง ทั้งด้านบริหาร ด้านพัฒนาการแพทย์ ด้านพัฒนาการสาธารณสุข ด้านสนับสนุนงานบริการสุขภาพ และด้านนักบริหาร
วันนี้ (24 เมษายน 2566) ที่ กรมสนับสนุนบริการสุขภาพ นายแพทย์โอภาส การย์กวินพงศ์ ปลัดกระทรวงสาธารณสุข เปิดการประชุมเชิงปฏิบัติการเพื่อทบทวนฉากทัศน์ภาพอนาคตของกระทรวงสาธารณสุข ให้ผู้บริหารและบุคลากรได้แลกเปลี่ยนเรียนรู้และร่วมกันทําข้อเสนอภาพอนาคตของกระทรวงสาธารณสุข ในระยะ 3 ปี (พ.ศ.2567-2569) โดยมี รองปลัดกระทรวงสาธารณสุข ผู้ตรวจราชการกระทรวงสาธารณสุข ผู้บริหารกรมวิชาการ และบุคลากรที่เกี่ยวข้อง จํานวน 90 คน เข้าร่วมประชุม
นายแพทย์โอภาส กล่าวว่า ตามมติคณะรัฐมนตรี (วันที่ 18 ตุลาคม 2565) ได้อนุมัติให้กําหนดตําแหน่งรองปลัดกระทรวงสาธารณสุขเพิ่ม จํานวน 1 ตําแหน่ง เพื่อรับผิดชอบการบริหารและกํากับดูแลงานในภารกิจที่เพิ่มขึ้นซึ่งเป็นภารกิจที่มีความสําคัญในการขับเคลื่อนเป้าหมายตามยุทธศาสตร์ นโยบายและแผนระดับชาติ รวมถึงภารกิจที่ต้องเร่งดําเนินการตามกฎหมาย และได้กําหนดให้กระทรวงสาธารณสุขจัดทําข้อเสนอการปฏิรูปองค์กรทั้งด้านบทบาทภารกิจและโครงสร้าง ระบบและวิธีการทํางานที่นําเทคโนโลยีดิจิทัลมาเพิ่มประสิทธิภาพการรักษาและบริการ รวมทั้งกลไกการบริหารงาน และด้านบุคลากร เพื่อเสนอต่อสํานักงานคณะกรรมการพัฒนาระบบราชการ (ก.พ.ร.) ภายใน 1 ปี นับจากที่คณะรัฐมนตรีมีมติ
นายแพทย์โอภาส กล่าวต่อว่า กระทรวงสาธารณสุขมีการขับเคลื่อนการดําเนินงานตามแนวทางการปฏิรูปอย่างต่อเนื่อง ภายใต้กลไกคณะกรรมการจัดทําข้อเสนอการปฏิรูปองค์กรของกระทรวงสาธารณสุข อย่างไรก็ตาม เพื่อให้การจัดทําข้อเสนอการปฏิรูปองค์กรมีประสิทธิภาพ เกิดผลสัมฤทธิ์ที่ดีต่อการดําเนินงาน เหมาะสมกับบริบทและสถานการณ์ที่เปลี่ยนแปลงไป เช่น การปฏิรูประบบสุขภาพ การปฏิรูปเขตสุขภาพ การถ่ายโอนโรงพยาบาลส่งเสริมสุขภาพตําบลให้กับองค์กรปกครองส่วนท้องถิ่น และทบทวนการดําเนินงานเพื่อปรับลดภารกิจที่ไม่จําเป็น รวมทั้งปรับรูปแบบวิธีการทํางาน หรือการถ่ายโอนภารกิจให้ภาคส่วนอื่นเข้ามาร่วมดําเนินการหรือดําเนินการแทนได้ เป็นต้น จึงให้มีการจัดประชุมเชิงปฏิบัติการเพื่อทบทวนฉากทัศน์ภาพอนาคตของกระทรวงสาธารณสุข โดยย้ําให้คํานึงถึงประโยชน์สูงสุดของประชาชนเป็นสําคัญ
สําหรับกิจกรรมการประชุม ประกอบด้วย การบรรยาย เรื่องแนวโน้มและการเปลี่ยนแปลงที่ท้าทายของกระทรวงสาธารณสุข โดย นายแพทย์พงศ์เกษม ไข่มุกด์ รองปลัดกระทรวงสาธารณสุข เรื่อง Service Redesign โดยนายแพทย์ณรงค์ อภิกุลวณิช รองปลัดกระทรวงสาธารณสุข ข้อเสนอแนวทางการพัฒนาจากคณะกรรมการฯ และข้อเสนอจากกรมวิชาการ เพื่อเป็นข้อมูลสําคัญให้ผู้เข้าร่วมประชุมนําไปใช้ในการประชุมกลุ่มย่อยสําหรับการจัดทําฉากทัศน์ฯ ตามกลุ่มภารกิจ ประกอบด้วย ด้านบริหาร ด้านพัฒนาการแพทย์ ด้านพัฒนาการสาธารณสุขด้านสนับสนุนงานบริการสุขภาพ และด้านนักบริหาร
*********************************** 24 เมษายน 2566
รัฐบาลไทย-ข่าวทำเนียบรัฐบาล-ปลัด สธ. สั่งตรวจสอบข้อเท็จจริงภายใน 7 วัน กรณีรพ.ศูนย์ประกาศตัดค่าโอทีเนื่องจากการเงินติดลบ
วันจันทร์ที่ 24 เมษายน 2566
ปลัด สธ. สั่งตรวจสอบข้อเท็จจริงภายใน 7 วัน กรณีรพ.ศูนย์ประกาศตัดค่าโอทีเนื่องจากการเงินติดลบ
ปลัดกระทรวงสาธารณสุข สั่งการให้นายแพทย์สาธารณสุขจังหวัด ตรวจสอบข้อเท็จจริงกรณีมีการเผยแพร่ข้อมูล โรงพยาบาลศูนย์แห่งหนึ่งสถานะการเงินติดลบถึง 343 ล้านบาท และประกาศตัดค่าโอที ว่าเหตุเกิดที่ใดและมีข้อเท็จจริงอย่างไร โดยให้รายงานผลภายใน 7 วัน
ปลัดกระทรวงสาธารณสุข สั่งการให้นายแพทย์สาธารณสุขจังหวัด ตรวจสอบข้อเท็จจริงกรณีมีการเผยแพร่ข้อมูล โรงพยาบาลศูนย์แห่งหนึ่งสถานะการเงินติดลบถึง 343 ล้านบาท และประกาศตัดค่าโอที ว่าเหตุเกิดที่ใดและมีข้อเท็จจริงอย่างไร โดยให้รายงานผลภายใน 7 วัน ย้ํา กระทรวงสาธารณสุขไม่มีนโยบายให้ตัดค่าโอทีเจ้าหน้าที่
วันนี้ (24 เมษายน 2566) นพ.โอภาส การย์กวินพงศ์ ปลัดกระทรวงสาธารณสุข กล่าวถึงกรณีสื่อโซเชียลมีการเผยแพร่ข่าว โรงพยาบาลศูนย์แห่งหนึ่ง สถานะการเงินติดลบ 343 ล้านบาท และประกาศตัดค่าโอทีเจ้าหน้าที่ ว่า ขณะนี้ได้มอบหมายให้นายแพทย์สาธารณสุขจังหวัดไปตรวจสอบตามข้อมูลที่ระบุแล้วว่าเป็นเรื่องจริงหรือไม่หากจริงเกิดขึ้นที่ใด และเกิดขึ้นจากสาเหตุใด รวมถึงยังมีหนังสือแจ้งไปยังผู้ตรวจราชการกระทรวงสาธารณสุขหากพบว่ามีมูล ให้ดําเนินการตรวจสอบข้อเท็จจริงและรายงานกลับมาเป็นลายลักษณ์อักษรภายใน 7 วัน
ทั้งนี้ ประเด็นที่เป็นห่วงคือ มีการตัดค่าโอทีจริงหรือไม่ เพราะกระทรวงสาธารณสุขไม่มีนโยบายให้หน่วยงานตัดค่าโอทีของเจ้าหน้าที่ หากเป็นจริงถือว่าขัดต่อนโยบาย ทั้งนี้ กระทรวงสาธารณสุขมีการติดตามเฝ้าระวังสถานะทางการเงินของโรงพยาบาลมาโดยตลอด กรณีสถานะทางการเงินติดลบ แสดงถึงรายได้น้อยกว่ารายจ่าย ซึ่งได้กําชับว่าต้องไปดูทั้งสองส่วน คือ รายได้ มีการติดตามทวงหนี้ มีการเบิกจ่ายครบถ้วนหรือไม่ ส่วนรายจ่ายที่เกิดขึ้นเป็นไปถูกต้องเหมาะสมหรือไม่
*********************************** 24 เมษายน 2566
รัฐบาลไทย-ข่าวทำเนียบรัฐบาล-​Thailand’s unemployment rate lower than 1% for first time in nearly 4 years
วันจันทร์ที่ 24 เมษายน 2566
​Thailand’s unemployment rate lower than 1% for first time in nearly 4 years
​Thailand’s unemployment rate lower than 1% for first time in nearly 4 years
April 23, 2023, Deputy Government Spokesperson Traisuree Taisaranakul disclosed about the National Statistical Office (NSO)’s report on the unemployment rate which is in line with the country’s steady economic recovery.
According to the report, as of February 2023, out of 58.81 million Thai population aged 15 years and over, 40.49 million are in the labor force, whereas the rest (18.32 million) are either students, housewives, houseworkers, or people with disabilities.
Among the workforces, 39.91 million people have been employed, an increase from 39.81 million at the end of 2022, while 360,000 or 0.9% are unemployed, comparing to 390,000 or 1% at the end of 2022. The remaining 220,000 people are seasonal workforces.
The Deputy Government Spokesperson added that the unemployment rate of 0.9% was the lowest rate and was below 1% for the first time in nearly 4 years. The last time Thailand saw a lower-than-1% unemployment rate was in October 2019 (0.9%) prior to the spread of COVID-19 pandemic in early 2020.
A decrease in the unemployment rate to the same level as pre-COVID-19 pandemic was a policy that Prime Minister and Defense Minister Gen. Prayut Chan-o-cha handed down to concerned agencies. The aim is to maintain people’s employment status and revenue earning. The Government attempts to promote gradual and steady economy recovery without implementing unnecessarily drastic stimulus in a bid to maintain balance between growth and stability and avoid inflation problem
รัฐบาลไทย-ข่าวทำเนียบรัฐบาล-ดีอีเอส ร่วมประชุม USTTI Regulatory Best Practices, 5G, Emerging Technologies and Network Security Training
วันจันทร์ที่ 24 เมษายน 2566
ดีอีเอส ร่วมประชุม USTTI Regulatory Best Practices, 5G, Emerging Technologies and Network Security Training
ดีอีเอส ร่วมประชุม USTTI Regulatory Best Practices, 5G, Emerging Technologies and Network Security Training
วันนี้ (24 เม.ย.66) นายณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) กล่าวเปิดการประชุมเชิงปฏิบัติการ USTTI Regulatory Best Practices, 5G, Emerging Technologies and Network Security Training ร่วมกับ นายโรเบิร์ต เอฟ. โกเดค เอกอัครราชทูตสหรัฐอเมริกาประจําประเทศไทย พร้อมด้วย ศาสตราจารย์คลินิก นพ. สรณ บุญใบชัยพฤกษ์ ประธานกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ และนายจิม โอ-คอนเนอร์ ผู้บริหารสถาบันฝึกอบรมโทรคมนาคมแห่งสหรัฐอเมริกา (U.S. Telecommunication Training Institutea: USTTI) เพื่อร่วมมือในการเพิ่มขีดความสามารถและประชาสัมพันธ์ถึงความตระหนักรู้ให้แก่ผู้กําหนดนโยบายที่เกี่ยวข้องกับด้านเทคโนโลยีอุบัติใหม่ในระดับภูมิภาค รวมถึงเปิดโอกาสให้แก่ผู้แทนจากหน่วยงานที่ทําหน้าที่กํากับดูแล และผู้กําหนดนโยบายด้านไอซีทีจากระดับภูมิภาคได้มีเวทีร่วมหารือแลกเปลี่ยนองค์ความรู้ ประสบการณ์ และแนวปฏิบัติที่ร่วมกับผู้เชี่ยวชาญจากาครัฐและภาคเอกชน โดยมีประเด็นสําคัญในการหารือ อาทิ การจัดสรรคลื่นความถี่ 6 GHz Open RAN เทคโนโลยีอุบัติใหม่ และแนวปฏิบัติกฎระเบียบและมาตรฐานด้านโทรคมนาคมที่เกี่ยวข้อง ณ โรงแรมเจดับบลิว แมริออท กรุงเทพฯ
_______________________
รัฐบาลไทย-ข่าวทำเนียบรัฐบาล-กรมทางหลวงชนบท กระตุ้นเศรษฐกิจ การท่องเที่ยวภาคใต้ ชวนเปิดประสบการณ์ท่องเที่ยว
วันจันทร์ที่ 24 เมษายน 2566
กรมทางหลวงชนบท กระตุ้นเศรษฐกิจ การท่องเที่ยวภาคใต้ ชวนเปิดประสบการณ์ท่องเที่ยว
ชมมหัศจรรย์ความงามของทะเลอันดามันที่ “เสม็ดนางชี” บนถนนสาย พง.1004 จังหวัดพังงา
กรมทางหลวงชนบท (ทช.) กระทรวงคมนาคม เชิญชวนประชาชนท่องเที่ยวเปิดประสบการณ์ชมทิวทัศน์ท้องทะเลอันดามัน สัมผัสบรรยากาศความสวยงามของอ่าวพังงาที่ “เสม็ดนางชี” และอีกหลายสถานที่ท่องเที่ยวบนถนนสาย พง.1004 ตําบลคลองเคียน อําเภอตะกั่วทุ่ง จังหวัดพังงา
“เสม็ดนางชี” เป็นจุดชมวิวที่สามารถมองเห็นธรรมชาติภูเขาหินปูนนับร้อยและเกาะเล็ก ๆ กลางท้องทะเลอ่าวพังงาแบบ 180 องศา โดยมีช่วงไฮไลต์ชมพระอาทิตย์แทรกตัวขึ้นหลังขุนเขาท่ามกลางหมู่เมฆ แสงส่องกระทบผืนน้ําผ่านบรรดาเกาะแก่งมากมาย จึงถือว่าเป็นจุดชมพระอาทิตย์ที่สวยที่สุดแห่งหนึ่งของทะเลอันดามัน และในยามค่ําคืนสามารถชมความสวยงามของดาว โดยในช่วงเดือนกุมภาพันธ์ - พฤษภาคม จะมองเห็นทางช้างเผือกพาดผ่านขอบฟ้าได้อีกด้วย จุดชมวิวดังกล่าวมีร้านอาหาร ที่พักและเต็นท์ให้บริการ นอกจากนี้ บนถนนสาย พง.1004 มีท่าเรือบ้านคลองเคียนสามารถล่องเรือชมแหล่งท่องเที่ยวชื่อดังหลายแห่ง เช่น เกาะละวะ เกาะห้อง เกาะพนัก และพิพิธภัณฑ์เบญญารัญ ชมของเก่าของสะสมทางประวัติศาสตร์
การเดินทางมายัง “เสม็ดนางชี” ทช. ขอแนะนําให้ใช้ถนนสาย พง.1004 โดยเริ่มต้นที่บริเวณ บ้านหล่อยูง ซึ่งห่างจากตัวเมืองพังงาประมาณ 30 กิโลเมตร เลี้ยวซ้ายมาทางบ้านหล่อยูงขับตามเส้นทางไปประมาณ 24 กิโลเมตร จนถึงบ้านคลองเคียนและเลี้ยวซ้ายขับตามเส้นทาง 8 กิโลเมตร จะถึง “เสม็ดนางชี” หากเดินทางโดยเครื่องบินจากท่าอากาศยานภูเก็ตสามารถเดินทางผ่านบ้านท่านุ่นจนถึงบ้านในหยงและขับตรงเข้าสู่ถนนสาย พง.1004 โดย ทช. ได้ติดตั้งป้ายแนะนําเส้นทางท่องเที่ยวบริเวณโครงข่ายทางหลวงชนบท เพื่อความสะดวกในการเดินทางของประชาชนและส่งเสริมการท่องเที่ยวพร้อมขับเคลื่อนเศรษฐกิจ ทั้งนี้ หากต้องการสอบถามข้อมูลเพิ่มเติมสามารถติดต่อได้ที่แขวงทางหลวงชนบทพังงา โทร. 0 7646 0604
รัฐบาลไทย-ข่าวทำเนียบรัฐบาล-โครงการแรงงานพันธุ์ดี ตามวิถีเศรษฐกิจพอเพียง
วันจันทร์ที่ 24 เมษายน 2566
โครงการแรงงานพันธุ์ดี ตามวิถีเศรษฐกิจพอเพียง
วันจันทร์ที่ 23 เมษายน 2566
ต่อจากนี้ไป ขอเชิญรับฟังไทยคู่ฟ้า
กระทรวงแรงงาน ดําเนินโครงการแรงงานพันธุ์ดี ตามวิถีเศรษฐกิจพอเพียง
โดยสนับสนุนให้สถานประกอบการจัดสรรพื้นที่ว่างเปล่าให้ลูกจ้างใช้ประโยชน์ เช่น
ปลูกพืชผักสวนครัวหรือเลี้ยงสัตว์ในเวลาว่างหลังเลิกงาน
ให้ลูกจ้างสามารถนําผลผลิตที่เกิดขึ้นไปบริโภคในครัวเรือนและแลกเปลี่ยนกัน
ส่วนที่เหลือจากการบริโภคสามารถนําไปจําหน่ายในชุมชนได้ ทั้งนี้ ในปี 2564
มีสถานประกอบการเข้าร่วมโครงการ 99 แห่ง ลูกจ้างได้ประโยชน์กว่า 26,000 คน ปี 2565
สถานประกอบการเข้าร่วมอีก 303 แห่ง ลูกจ้างได้ประโยชน์กว่า 42,500 คน สําหรับปีนี้
ตั้งเป้าขยายสู่สถานประกอบการ 600 แห่งทั่วประเทศ
เพื่อเพิ่มรายได้และเสริมสร้างทักษะอาชีพแก่ลูกจ้างให้สามารถพึ่งพาตนเองได้อย่างยั่งยืน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สิทธิบัตรทองเจ็บป่วยฉุกเฉินช่วงสงกรานต์ รักษาต่างถิ่นได้
วันจันทร์ที่ 24 เมษายน 2566
24/04/2566
สิทธิบัตรทองเจ็บป่วยฉุกเฉินช่วงสงกรานต์ รักษาต่างถิ่นได้
วันพฤหัสบดีที่ 13 เมษายน 2566
ต่อจากนี้ไป ขอเชิญรับฟังไทยคู่ฟ้า
ในช่วงเทศกาลสงกรานต์ ประชาชนผู้มีสิทธิบัตรทองที่เดินทางไปท่องเที่ยวต่างถิ่น
หากเจ็บป่วยที่ไม่ใช่ฉุกเฉินระดับวิกฤติ เช่น ความดันโลหิตสูง ปวดศรีษะมาก หรือท้องเสียรุนแรง
สามารถเข้ารับการรักษาในสถานพยาบาลอื่นที่ไม่ได้ลงทะเบียนหน่วยบริการประจํา
ตลอดจนสถานพยาบาลที่ไม่ได้เข้าร่วมให้บริการในระบบหลักประกันสุขภาพแห่งชาติ ได้ ตามข้อบังคับของ
สปสช. ว่าด้วยการใช้สิทธิรับบริการกรณีมีเหตุสมควร อุบัติเหตุ หรือเจ็บป่วยฉุกเฉิน ฉบับที่ 2 พ.ศ. 2558
ส่วนกรณีเจ็บป่วยฉุกเฉินระดับวิกฤติ สามารถใช้สิทธิตามนโยบาย UCEP
เข้ารักษาได้ในสถานพยาบาลทุกแห่งที่ใกล้ที่สุดโดยเร็ว
โดยขอให้พกบัตรประจําตัวประชาชนซึ่งเป็นหลักฐานสําคัญในการเข้ารับบริการติดตัวไว้เสมอ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​​ Govt launches LINE: “EES Help Me” to tackle domestic violence
วันอาทิตย์ที่ 23 เมษายน 2566
​​ Govt launches LINE: “EES Help Me” to tackle domestic violence
​​ Govt launches LINE: “EES Help Me” to tackle domestic violence
April 21, 2023, Deputy Government Spokesperson Tipanan Sirichana gave an advice to women to make use of the application LINE: “EES Help Me” 24/7 whenever they are physically abused or receive threat of violence. Prime Minister and Defense Minister Gen Prayut Chan-o-cha has placed importance over the issues of child abuse and domestic violence, and pushes for the implementation of the draft Action Plan for Prevention and Solution of Violence Against Children, Women and Family Members, 2023-2027. The Action Plan prescribes implementation of 5Ps, namely, policy, prevention, protection, prosecution, and partnership, to ensure integrative and systematic solutions to the problem. There is also a policy to increase the number of female interrogators and enhance understanding of police officers about the sensitivity of the issue, as suggested by Social Development and Human Security Minister Juti Krairiksh.
The public, especially women and children, can contact LINE: “EES Help Me” 24/7 by sharing location to the authorities for immediate assistance. To add LINE, please click: https://lin.ee/GetbF8D (@esshelpme). After the LINE is added, they can do the following 3 steps:
1) Press the emergency button
2) Share location
3) Fill out contact number for the authorities to call back
The system will immediately get to the nearest police station, and notify the caller to let them know that the police has already receive their report.
According to the Deputy Government Spokesperson, communities and neighbors are urged to inform the authorities should they are aware of any case of domestic violences. They can immediately contact Ministry of Social Development and Human Security’s HOTLINEs 1300, 1387, 191, and 1157 to save the lives of those they may know well.
รัฐบาลไทย-ข่าวทำเนียบรัฐบาล-เกาหลีใต้ขอบคุณไทย ร่วมมือสืบสวนขยายผล “ยาเสพติดข้ามชาติ” สกัดยาบ้าเข้าประเทศกว่า 60,000 เม็ด
วันจันทร์ที่ 24 เมษายน 2566
เกาหลีใต้ขอบคุณไทย ร่วมมือสืบสวนขยายผล “ยาเสพติดข้ามชาติ” สกัดยาบ้าเข้าประเทศกว่า 60,000 เม็ด
.....
สถานการณ์ยาเสพติดในประเทศเกาหลีใต้มีแนวโน้มสูงขึ้น ช่วงที่ผ่านมาเจ้าหน้าที่สํานักงานอัยการสูงสุด (Supreme Prosecutors' Office: SPO) สาธารณรัฐเกาหลี ประจําประเทศไทย ได้ประสานความร่วมมือมายังสํานักงาน ป.ป.ส. เพื่อดําเนินการ “สืบสวนขยายผล” กลุ่มผู้จัดส่งยาเสพติดผ่านประเทศไทยเข้าไปยังประเทศเกาหลีใต้
.
โดยสํานักงาน ป.ป.ส. ได้เพิ่มความเข้มงวดสืบสวนสกัดกั้นยาเสพติดในทุกช่องทาง เช่น พัสดุไปรษณีย์ระหว่างประเทศทางท่าอากาศยาน และทางท่าเรือ เป็นต้น พร้อมประสานความร่วมมือกับเจ้าหน้าที่ SPO อย่างใกล้ชิด
.
จากการประสานข้อมูลระหว่างกันสามารถตรวจยึดไอซ์ จํานวน 10.28 กิโลกรัม ที่สนามบินอินชอน เกาหลีใต้ เมื่อวันที่ 7 เม.ย. 66 และยังตรวจยึดยาบ้า 60,000 เม็ด ที่เตรียมส่งไปประเทศเกาหลีใต้ ได้ที่บริษัทขนส่งเอกชนแห่งหนึ่งในประเทศไทย ซึ่งทั้ง 2 กรณีพบว่ายาเสพติดถูกซุกซ่อนในหมอนลายพื้นเมืองลักษณะเดียวกัน
. .
ล่าสุด เมื่อ 18 เม.ย. 66 ที่ผ่านมา สํานักงาน ป.ป.ส. เผยรายงานความคืบหน้าจากสํานักงาน SPO ว่า เจ้าหน้าที่ SPO สามารถสืบสวนขยายผลจนทราบ “ผู้จัดส่ง – เครือข่ายผู้กระจายยาเสพติด” ในประเทศเกาหลีใต้ได้อีกหลายราย ขณะนี้อยู่ระหว่างดําเนินการรวบรวมพยานหลักฐาน เพื่อเสนอศาลออกหมายจับผู้เกี่ยวข้องต่อไป
.
ทั้งนี้ สํานักงานอัยการสูงสุด (SPO) สาธารณรัฐเกาหลี ประจําประเทศไทย ได้ “ขอบคุณ” มายัง สํานักงาน ป.ป.ส. ที่ให้ความร่วมมือสกัดกั้นยาเสพติดและแลกเปลี่ยนข้อมูลข่าวสาร/ข่าวกรอง ทําให้การสืบสวนสามารถขยายผลกลุ่มเป้าหมาย จนสามารถสกัดกั้น/ยึดยาเสพติดก่อนถูกส่งไปยังประเทศเกาหลีใต้ได้สําเร็จ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ไทยเนื้อหอม! สภาผู้ว่าการธนาคารโลก และ IMF เลือกไทยเป็นเจ้าภาพจัดการประชุมประจำปี ในปี 2569
วันจันทร์ที่ 24 เมษายน 2566
ไทยเนื้อหอม! สภาผู้ว่าการธนาคารโลก และ IMF เลือกไทยเป็นเจ้าภาพจัดการประชุมประจําปี ในปี 2569
.....
เป็นอีกหนึ่งข่าวดีของประเทศไทย เมื่อรายงานของกระทรวงการคลัง เผยผลการโหวตลงคะแนนของที่ประชุมสภาผู้ว่าการธนาคารโลกและกองทุนการเงินระหว่างประเทศ (International Monetary Fund: IMF) พบว่า
.
ที่ประชุมมีมติให้ประเทศไทยเป็น “เจ้าภาพจัดการประชุมประจําปี” ของสภาผู้ว่าการธนาคารโลกและกองทุนการเงินระหว่างประเทศ ในปี 2569
.
การได้รับเลือกในครั้งนี้ เนื่องจากประเทศไทยมีความพร้อม ในการจัดการประชุมในระดับโลกทุก ๆ ด้าน เช่น สถานที่จัดการประชุม โรงแรมที่พัก สิ่งอํานวยความสะดวก การคมนาคม สาธารณสุข และความปลอดภัย เป็นต้น
.
โดยการประชุมประจําปีฯ ดังกล่าว ถือว่าเป็นการประชุม “ด้านเศรษฐกิจการเงินที่สําคัญที่สุดของโลก” และผู้เข้าร่วมประชุม ประกอบด้วย:
.
• รัฐมนตรีว่าการกระทรวงการคลังจากประเทศสมาชิกของธนาคารโลกจํานวน 189 ประเทศ
• ผู้ว่าการธนาคารกลางจากประเทศสมาชิก IMF จํานวน 190 ประเทศ
• ผู้บริหารองค์กรและสถาบันการเงินระหว่างประเทศทั้งภาครัฐและเอกชน ภาคประชาสังคม และนักวิชาการ
.
ทั้งนี้ คาดว่าจะมีผู้เข้าร่วมการประชุมจากทั่วโลกประมาณ 12,000 คน ซึ่งการเป็นเจ้าภาพจัดการประชุมประจําปีฯ ในปี 2569 จะเป็นโอกาสสําคัญของประเทศไทยในการเสริมสร้างความร่วมมือทางเศรษฐกิจการเงินทั้งในระดับทวิภาคีและพหุภาคี
.
อ่านเพิ่มเติม คลิกhttps://www.thaigov.go.th/news/contents/details/67441
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-Thailand’s industry confidence index in March 2023 increased to 97.8 points, the highest for the decade.
วันจันทร์ที่ 24 เมษายน 2566
Thailand’s industry confidence index in March 2023 increased to 97.8 points, the highest for the decade.
Thailand’s industry confidence index in March 2023 increased to 97.8 points, the highest for the decade.
April 23, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that the industry confidence index in March 2023 increased to 97.8 points, and was the highest for the decade. Expects the index to rise to 106.3 in the next three months.
The Federation of Thai Industries (FTI) revealed that Thailand’s Industrial Sentiment Index (TISI), which was based on an opinion survey of 1,322 industrial entrepreneurs, covering 45 industrial groups, rose to 97.8 in March 2023 from 96.2 in February 2023, and was the highest since January 2013, because of many positive factors such as the expansion of domestic demand, the expansion of the construction industry sector, regional purchasing power due to an increase in agricultural sector income, and the tourism sector continues to recover as the result of an increase in the number of foreign tourists and government measures to support domestic tourism.
For the next three months, the FTI’s index for industry sentiment is expected to reach 106.3 as the Thai economy expands through the tourism sector and domestic consumption. Besides, the reopening of China’s border is favouring the tourism sector and Thai exports in the second half of this year. On the downside, there are risks from global economic and geopolitical problems.
According to the Government Spokesperson, the Government thanks the concerned agencies for the increase in the industrial confidence index and will consider the recommendations from the industrial sector by addressing production cost issues, such as high energy prices, and finding new markets for Thai products.
รัฐบาลไทย-ข่าวทำเนียบรัฐบาล-แผนพัฒนาสับปะรด พ.ศ.2566 – 2570 ดันไทยเป็นศูนย์กลางระดับโลก
วันจันทร์ที่ 24 เมษายน 2566
แผนพัฒนาสับปะรด พ.ศ.2566 – 2570 ดันไทยเป็นศูนย์กลางระดับโลก
วันอาทิตย์ที่ 16 เมษายน 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี รับทราบร่างแผนพัฒนาด้านสับปะรด พ.ศ.2566-2570 ซึ่งมีวิสัยทัศน์ คือ
เป็นศูนย์กลางระดับโลกในการผลิต แปรรูป และสร้างมูลค่าทางเศรษฐกิจจากสับปะรดอย่างยั่งยืน
โดยมีพันธกิจ คือ สนับสนุนและพัฒนาสับปะรดตลอดห่วงโซ่อุปทาน
สนับสนุนและพัฒนาระบบการวิจัยสายพันธุ์ การบริหารพื้นที่ปลูก ระบบโลจิสติกส์
และผลผลิตให้สมดุลกับความต้องการตลาด
เสริมสร้างขีดความสามารถเครือข่ายทุกภาคส่วนเพื่อเป็นศูนย์กลางการผลิต การแปรรูป และการตลาด
พัฒนาความรู้และคุณภาพชีวิตเกษตรกรให้เข้มแข็ง บริหารจัดการการเกษตรที่ยั่งยืนได้ด้วยตนเอง
ส่งเสริมวิชาการ เทคโนโลยี และนวัตกรรม โดยตั้งเป้าหมาย เพิ่มมูลค่าส่งออกร้อยละ 1.5 ต่อปี
สร้างรายได้ให้เกษตรกรเพิ่มขึ้นร้อยละ 5 ต่อปี
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ทส. ลงพื้นที่ติดตามสถานการณ์ ไฟป่า หมอกควัน และฝุ่น PM 2.5 จ.เชียงราย ย้ำ ยกระดับการปฏิบัติงาน เฝ้าระวังทุกพื้นที่โดยเฉพาะกลางคืน
วันจันทร์ที่ 24 เมษายน 2566
ทส. ลงพื้นที่ติดตามสถานการณ์ ไฟป่า หมอกควัน และฝุ่น PM 2.5 จ.เชียงราย ย้ํา ยกระดับการปฏิบัติงาน เฝ้าระวังทุกพื้นที่โดยเฉพาะกลางคืน
ทส. ลงพื้นที่ติดตามสถานการณ์ ไฟป่า หมอกควัน และฝุ่น PM 2.5 จ.เชียงราย ย้ํา ยกระดับการปฏิบัติงาน เฝ้าระวังทุกพื้นที่โดยเฉพาะกลางคืน
ทส. ลงพื้นที่ติดตามสถานการณ์ ไฟป่า หมอกควัน และฝุ่น PM 2.5 จ.เชียงราย ย้ํา ยกระดับการปฏิบัติงาน เฝ้าระวังทุกพื้นที่โดยเฉพาะกลางคืน
วันที่ 23 เมษายน 2566 เวลา 11.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วยนายจตุพร บุรุษพัฒน์ ปลัดกระทรวงฯ และคณะ ร่วมประชุมติดตามสถานการณ์การแก้ไขปัญหาไฟป่า หมอกควัน และฝุ่นละอองขนาดเล็ก PM 2.5 ในพื้นที่จังหวัดเชียงราย โดยมี นายพุฒิพงศ์ ศิริมาตย์ ผู้ว่าราชการจังหวัดเชียงราย พร้อมด้วยหัวหน้าส่วนราชการหน่วยงานในสังกัดกระทรวงทรัพยากรธรรมชาติและสิ่งแวดล้อม และในพื้นที่ให้การต้อนรับและเข้าประชุม ณ ห้องประชุมธรรมลังกา ชั้น 3 ศาลากลางจังหวัดเชียงราย จากนั้น รมว.ทส. และคณะ ได้ขึ้นเฮลิคอปเตอร์บินตรวจสถานการณ์ไฟป่าบริเวณท้องที่อําเภอแม่สาย อําเภอแม่จัน อําเภอเมือง อําเภอแม่สรวย (แนวเขาขุนน้ํานางนอน ดอยตุง ดอยจระเข้ ท้องที่ตําบลแม่ยาว ตําบลห้วยชมพู ตําบลวาวี ตําบลแม่สรวย)
ทั้งนี้ รมว.ทส. ได้ขอความร่วมมือให้ทางจังหวัดจัดชุดหน่วยรักษาความปลอดภัยลาดตระเวนในพื้นที่ โดยเฉพาะในพื้นที่เฝ้าระวังพิเศษ และพื้นที่เกิดเหตุซ้ําซาก ครอบคลุมพื้นที่ เมือง ป่า เกษตร ตรวจค้น คุมเข้ม คนเข้า – ออก โดยเฉพาะช่วงเวลากลางคืน ยกระดับมาตรการต่าง ๆ สร้างหน่วยประชาสัมพันธ์กับชุมชนในการสร้างจิตสํานึก พร้อมสื่อสารเชิงรุกเพื่อการมีส่วนร่วมกับประชาชนให้ร่วมกันเป็นหูเป็นตาในการแจ้งเหตุเกิดไฟป่าหรือการเผาในที่โล่ง และเร่งรัดแนวทางปฏิบัติตั้งแต่ระดับจังหวัดจนถึงระดับหมู่บ้าน เพื่อมุ่งสร้างความเป็นอยู่และคุณภาพชีวิตที่ดี อากาศที่ดี ให้กับประชาชนในพื้นที่ต่อไป
รัฐบาลไทย-ข่าวทำเนียบรัฐบาล-กรมเจ้าท่า จัดอบรมหลักสูตรความตระหนักรู้เกี่ยวกับการอนุวัติการประมวลข้อบังคับด้านสินค้าอันตราย และประมวลข้อบังคับด้านการขนส่งสินค้าเทกอง
วันจันทร์ที่ 24 เมษายน 2566
กรมเจ้าท่า จัดอบรมหลักสูตรความตระหนักรู้เกี่ยวกับการอนุวัติการประมวลข้อบังคับด้านสินค้าอันตราย และประมวลข้อบังคับด้านการขนส่งสินค้าเทกอง
...
กรมเจ้าท่า จัดอบรมหลักสูตรความตระหนักรู้เกี่ยวกับการอนุวัติการประมวลข้อบังคับด้านสินค้าอันตราย และประมวลข้อบังคับด้านการขนส่งสินค้าเทกอง
วันที่ 24 เมษายน 2566 นายกริชเพชร ชัยช่วย ผู้ตรวจราชการกระทรวงคมนาคม รักษาการแทนอธิบดีกรมเจ้าท่า เป็นประธานพิธีเปิดการประชุมเชิงปฏิบัติการอบรมหลักสูตรความตระหนักรู้เกี่ยวกับการอนุวัติการประมวลข้อบังคับด้านสินค้าอันตราย และประมวลข้อบังคับด้านการขนส่งสินค้าเทกอง National awareness workshop on the implementation of the International Maritime Dangerous Goods (IMDG) Code and the International Maritime Bulk Solid Cargoes (IMSBC) Code ณ อาคารที่ทําการ การท่าเรือแห่งประเทศไทย เขตคลองเตย กรุงเทพมหานคร
ในการนี้ นายพิทักษ์ วัฒนพงศ์พิศาล ผู้อํานวยการสํานักความปลอดภัยและสิ่งแวดล้อมทางน้ํา กรมเจ้าท่า และนายจิรวิชญ์ กล่อมเภรี รองผู้อํานวยการฝ่ายกลยุทธ์ การท่าเรือแห่งประเทศไทย ร่วมให้การต้อนรับคณะผู้แทนจากองค์การทางทะเลระหว่างประเทศ (IMO) โดยมีนาย Alfredo Parroquin - Ohlson หัวหน้างาน ด้านสินค้าและประสานงานด้านความร่วมมือทางวิชาการ กองความปลอดภัยทางทะเล เป็นหัวหน้าคณะผู้แทน
ทั้งนี้ การฝึกอบรมดังกล่าวดําเนินการจัดโดยกลุ่มมาตรฐานความปลอดภัยสินค้าและสินค้าอันตราย สํานักความปลอดภัยและสิ่งแวดล้อมทางน้ํา กรมเจ้าท่า มีวัตถุประสงค์เพื่อให้การสนับสนุนการดําเนินการ ตามพันธกรณีอนุสัญญาระหว่างประเทศและพัฒนาศักยภาพของบุคลากรของประเทศไทย ให้มีความรู้ ความเข้าใจ เกี่ยวกับการขนส่งสินค้าอันตรายทางทะเล และเป็นการสนับสนุนการดําเนินการตามพันธกรณีอนุสัญญาระหว่างประเทศอันจะก่อให้เกิดประโยชน์ต่อกิจการอุตสาหกรรมการขนส่งสินค้าและพาณิชยนาวี โดยมีผู้เข้ารับการฝึกอบรมจากหน่วยงานต่าง ๆ ประกอบด้วย กรมเจ้าท่า การท่าเรือแห่งประเทศไทย กรมโรงงานอุตสาหกรรม สถาบันการศึกษาด้านการเดินเรือ และผู้ประกอบการท่าเรือภาคเอกชน ตลอดจนหน่วยงานที่เกี่ยวข้อง รวมจํานวน 50 คน ระหว่างวันที่ 24 - 28 เมษายน 2566 ณ อาคารที่ทําการ การท่าเรือแห่งประเทศไทย เขตคลองเตย กรุงเทพมหานคร
รัฐบาลไทย-ข่าวทำเนียบรัฐบาล-​ผู้ติดเชื้อโควิด-19 สิทธิบัตรทองใน กทม. รักษาผ่าน Telemedicine ส่งยาฟรีถึงบ้าน
วันจันทร์ที่ 24 เมษายน 2566
​ผู้ติดเชื้อโควิด-19 สิทธิบัตรทองใน กทม. รักษาผ่าน Telemedicine ส่งยาฟรีถึงบ้าน
วันพฤหัสบดีที่ 20 เมษายน 2566
ต่อจากนี้ไป ขอเชิญรับฟังไทยคู่ฟ้า
ผู้มีสิทธิบัตรทองในพื้นที่ กทม. ที่ติดเชื้อโควิด-19
สามารถลงทะเบียนรับการรักษาผ่านระบบออนไลน์ได้ ดังนี้
ผู้ติดเชื้อที่มีอาการน้อยหรือไม่มีอาการและไม่ใช่กลุ่มเสี่ยง 608 เลือกลงทะเบียนได้ผ่านแอปพลิเคชัน
MorDee, Clicknic หรือ Saluber MD ส่วนผู้ติดเชื้อกลุ่มเสี่ยง 608 ลงทะเบียนได้ผ่านแอป Totale
Telemed จากนั้นรอเจ้าหน้าที่ติดต่อกลับเพื่อยืนยันตัวตนเข้ารับบริการ ประเมินอาการเบื้องต้น
และปรึกษาแพทย์ออนไลน์ รอรับยาส่งฟรีถึงบ้าน โดยจะได้รับยาตามความจําเป็นในดุลยพินิจของแพทย์
เจ้าหน้าที่จะติดตามอาการอีกครั้งเมื่อครบ 48 ชั่วโมง และแนะนําให้ผู้ป่วยดูแลตนเองให้ครบ 7+3 วัน
ระหว่างนี้หากผู้ป่วยมีอาการมากขึ้นระบบจะส่งข้อมูลต่อให้ สปสช. เพื่อนําผู้ป่วยเข้าสู่การรักษาต่อไป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เตือนประชาชนระวังการจำหน่ายยาเสพติดแบบใหม่บรรจุในซองเครื่องดื่ม
วันจันทร์ที่ 24 เมษายน 2566
เตือนประชาชนระวังการจําหน่ายยาเสพติดแบบใหม่บรรจุในซองเครื่องดื่ม
วันเสาร์ที่ 22 เมษายน 2566
ต่อจากนี้ไป ขอเชิญรับฟังไทยคู่ฟ้า
สํานักงานป้องกันและปราบปรามยาเสพติด
ตรวจพบการลักลอบจําหน่ายยาอีบดบรรจุในซองเครื่องดื่มเกลือแร่ ซองคอลลาเจน และซองกาแฟ
ในโลกโซเชียลมีเดีย จึงแจ้งเตือนประชาชนอย่าสั่งซื้อและอย่าแชร์โพส
เนื่องจากการแชร์โฆษณายาเสพติดมีโทษจําคุก 2 ปี ปรับ 2 แสนบาท หรือทั้งจําทั้งปรับ ทั้งนี้ ยาอี
มีฤทธิ์ทําลายระบบประสาท ผู้ใช้จะมีการนอนหลับผิดปกติ รู้สึกหดหู่เศร้าหมอง
ใช้เป็นเวลานานจะซึมเศร้าและมีแนวโน้มฆ่าตัวตายสูงกว่าปกติ
ประชาชนที่พบบุคคลใกล้ชิดมีพฤติกรรมเสี่ยงใช้ยาเสพติด ขอรับคําปรึกษาได้ที่ สายด่วนบําบัดยาเสพติด
1165 หรือพาเข้ารับการบําบัดได้ที่ สถาบันบําบัดรักษาและฟื้นฟูผู้ติดยาเสพติดแห่งชาติบรมราชชนนี
จ.ปทุมธานี และโรงพยาบาลธัญญารักษ์ในภูมิภาคทั้ง 6 แห่ง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ไทยจับมือ 4 ประเทศอาเซียน เสนอชุดเคบายา ขึ้นทะเบียนมรดกโลก
วันจันทร์ที่ 24 เมษายน 2566
ไทยจับมือ 4 ประเทศอาเซียน เสนอชุดเคบายา ขึ้นทะเบียนมรดกโลก
วันศุกร์ที่ 14 เมษายน 2566
ต่อจากนี้ไป ขอเชิญรับฟังไทยคู่ฟ้า
ที่ประชุมคณะรัฐมนตรี เห็นชอบเสนอ “ชุดเสื้อเคบายา” หรือ บาบ๋า-ย่าหยา
ชุดพื้นเมืองสตรีภาคใต้เพื่อขึ้นทะเบียนเป็นมรดกวัฒนธรรมที่จับต้องไม่ได้ของมนุษยชาติต่อองค์การยูเนสโก
ร่วมกับประเทศมาเลเซีย บรูไน อินโดนีเซีย และสิงคโปร์ ตามที่กระทรวงวัฒนธรรมเสนอ โดย ชุดเคบายา
เป็นส่วนหนึ่งในชีวิตประจําวันของสตรีพื้นเมืองใน จ.ภูเก็ต พังงา ระนอง กระบี่ ตรัง และสตูล
ซึ่งสวมใส่ทั้งในงานทางการ งานสังสรรค์ และเทศกาลต่าง ๆ ต้องใช้ทักษะความรู้เฉพาะด้านในการออกแบบ
คัดเลือกผ้าและส่วนประกอบ และตัดเย็บ การเสนอขึ้นทะเบียนเป็นมรดกโลกร่วมในครั้งนี้
จะกระตุ้นให้เกิดการอนุรักษ์และสืบทอดมรดกทางวัฒนธรรม
และส่งเสริมบทบาทของไทยในเวทีโลกในมุมของการร่วมมือด้านวัฒนธรรมระหว่างประเทศด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมเจ้าท่า ชี้แจงกรณีพบคราบน้ำมันชายหาดบางแสน พร้อมเร่งติดตามผู้กระทำผิด ดำเนินการตามกฎหมายขั้นสูงสุด
วันจันทร์ที่ 24 เมษายน 2566
กรมเจ้าท่า ชี้แจงกรณีพบคราบน้ํามันชายหาดบางแสน พร้อมเร่งติดตามผู้กระทําผิด ดําเนินการตามกฎหมายขั้นสูงสุด
...
กรมเจ้าท่า ชี้แจงกรณีพบคราบน้ํามันชายหาดบางแสน พร้อมเร่งติดตามผู้กระทําผิด ดําเนินการตามกฎหมายขั้นสูงสุด
เมื่อวันที่ 23 เมษายน 2566 เวลาประมาณ 17.30 น. โดยสํานักงานเจ้าท่าภูมิภาคสาขาชลบุรีได้รับแจ้งจากผู้ประกอบการเรือในพื้นที่ชายหาดบางแสน ว่าพบเห็นคราบน้ํามันไม่ทราบแหล่งที่มาบริเวณชายหาดบางแสน ต.แสนสุข อ.เมือง จ.ชลบุรี ถูกพัดเข้าชายหาดบางแสน บริเวณหลังศาลเจ้าพ่อแสน ค่อนไปทางทิศใต้ของชายหาด มีระยะทางยาวประมาณ 200 เมตร พบปริมาณน้ํามันประมาณ 150 ลิตร ซึ่งคาดการณ์ว่าเกิดเหตุตั้งแต่เวลา 14.00 น.
ในการนี้ กรมเจ้าท่า โดยสํานักงานเจ้าท่าภูมิภาคสาขาชลบุรี กระทรวงคมนาคม ได้ดําเนินการเข้าพื้นที่ตรวจสอบ ตรวจพบคราบน้ํามันมีลักษณะเป็นน้ํามันหล่อลื่นเครื่องยนต์เก่าผสมน้ํา จึงดําเนินการจัดเก็บคราบน้ํามันร่วมกับเจ้าหน้าที่กองสาธารณสุขและสิ่งแวดล้อม เทศบาลเมืองแสนสุข กรมทรัพยากรทางทะเลและชายฝั่งที่ 2 ชลบุรี และเครือข่ายกู้ชีพทางทะเลฉลามขาว จนเข้าสู่สภาวะปกติ เมื่อเวลาประมาณ 18.00 น. สาเหตุเบื้องต้นคาดว่าอาจจะเป็นน้ํามันจากเครื่องยนต์บรรจุถุงดําจากบนบกนํามาทิ้งในทะเล ประกอบกับเกิดคลื่นซัดเข้าหาฝั่งกระแทกโขดหินทําให้น้ํามันซัดเข้าฝั่ง ซึ่งคาดว่าแหล่งที่มาน่าจะมาจากเรือที่ผ่านทางด้านตะวันตกซึ่งเป็นทะเล จึงได้ประสาน สํานักงานควบคุมการจราจรและความปลอดภัยทางทะเล สํานักความปลอดภัยและสิ่งแวดล้อมทางน้ํา กรมเจ้าท่า เร่งตรวจสอบหาต้นเหตุเพื่อดําเนินการตามกฎหมายต่อไป ทั้งนี้ ในช่วงกลางคืนสํานักงานเจ้าท่าภูมิภาคสาขาชลบุรี ร่วมกับเคลือข่ายในพื้นที่จัดเจ้าหน้าที่เฝ้าระวัง จนถึงปัจจุบันไม่ปรากฏคราบน้ํามันในพื้นที่เดิมและบริเวณพื้นที่ใกล้เคียงโดยรอบ
ทั้งนี้ วันที่ 24 เมษายน 2566 สํานักงานเจ้าท่าภูมิภาคสาขาชลบุรี เข้าพบพนักงานสอบสวนพร้อมหลักฐาน เข้าแจ้งความร้องทุกข์ ณ สถานีตํารวจภูธรแสนสุข เพื่อดําเนินการกับผู้กระทําผิดให้ถึงที่สุดตามมาตรา 119 ทวิ ตามพระราชบัญญัติการเดินเรือในน่านน้ําไทย พ.ศ. 2456 แก้ไขเพิ่มเติมฉบับที่ 14 พ.ศ. 2535 ซึ่งหากพบผู้กระทําผิดจะดําเนินการร้องทุกข์กล่าวโทษตามมาตรา 119 ทวิ ตามพระราชบัญญัติการเดินเรือฯ ทั้งนี้ สาเหตุเบื้องต้นคาดว่าจะมาจากเรือที่ผ่านด้านตะวันตกซึ่งเป็นทะเล ซึ่งอาจมีผู้นําน้ํามันที่ใช้แล้วหรือน้ํามันหล่อลื่นเครื่องยนต์เก่าจากบนบกมาทิ้งในทะเล หรือเป็นน้ํามันที่ใช้แล้วจากเรือเอง จึงได้ประสานสํานักงานควบคุมการจราจรและความปลอดภัยทางทะเล ตรวจสอบข้อมูลเรือที่สัญจรผ่านพื้นที่เกิดเหตุการณ์ตั้งแต่ช่วงเช้าในวันดังกล่าว และย้อนหลังไป 1 วัน เพื่อเป็นข้อมูลประกอบการหาเรือหรือผู้กระทําความผิดแจ้งความร้องทุกข์ให้ได้รับโทษถึงที่สุดต่อไป พร้อมนี้ สํานักงานเจ้าท่าภูมิภาคสาขาชลบุรี จัดเจ้าหน้าที่พร้อมเรือตรวจการณ์ตรวจเรือเป้าหมาย และเจ้าหน้าที่เพื่อเฝ้าระวังร่วมกับภาคีเครือข่ายในพื้นที่ชายหาดในพื้นที่ชลบุรีด้วยแล้ว
รัฐบาลไทย-ข่าวทำเนียบรัฐบาล-ร่วมงานเทศกาลสงกรานต์ ประจำปี 2566 ได้ทั่วประเทศ
วันจันทร์ที่ 24 เมษายน 2566
ร่วมงานเทศกาลสงกรานต์ ประจําปี 2566 ได้ทั่วประเทศ
วันพุธที่ 12 เมษายน 2566
ต่อจากนี้ไป ขอเชิญรับฟังไทยคู่ฟ้า
เทศกาลสงกรานต์ ประจําปี 2566 นี้ จัดขึ้นภายใต้แนวคิด “สืบสานสงกรานต์วิถีไทย ร่วมสานใจ
สู่สากล” เนื่องในโอกาสที่องค์การยูเนสโก รับ “ประเพณีสงกรานต์ในประเทศไทย”
เข้าสู่การพิจารณาเพื่อขึ้นทะเบียนเป็นมรดกภูมิปัญญาทางวัฒนธรรมที่จับต้องไม่ได้ของมนุษยชาติ
ประชาชนสามารถเข้าร่วมกิจกรรมได้ทั่วประเทศ เช่น ที่วัดโลกโมฬี จ.เชียงใหม่
เฮือนโบราณวิถีไทบ้านขอนแก่น จ.ขอนแก่น ชายหาดบางแสน และวัดจุฑาทิศธรรม อ.เกาะสีชัง จ.ชลบุรี
เทศกาลมหาสงกรานต์ แห่นางดานเมืองนคร (วิถีพุทธ-พราหมณ์)
จ.นครศรีธรรมราช โดยในส่วนกลางร่วมกิจกรรมได้ที่วัดสุทัศนเทพวรารามราชวรมหาวิหาร เสาชิงช้า
เขตพระนคร กทม. ตั้งแต่วันนี้ (12) – 16 เม.ย.2566 เวลา 16.00 – 20.00 น.
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-PM pleased Japanese media accepts Thailand as an important investment base in parts manufacturing and electric vehicles (EV) and a key supply chains in the region.
วันจันทร์ที่ 24 เมษายน 2566
24/04/2566
PM pleased Japanese media accepts Thailand as an important investment base in parts manufacturing and electric vehicles (EV) and a key supply chains in the region.
PM pleased Japanese media accepts Thailand as an important investment base in parts manufacturing and electric vehicles (EV) and a key supply chains in the region.
April 21, 2023 Deputy Secretary-General to the Prime Minister and Acting Government Spokesperson Anucha Burapachaisri disclosed Prime Minister and Defense Minister Gen. Prayut Chan-o-cha pleased that Nikkei Japan news agency sees Thailand emerging as an important destination for Japanese, Chinese and South Korean investors’ parts production base and electric vehicles (EV) with many companies considering more investments and increase production capacity.
Acting Government Spokesperson stated that Nikkei had revealed that Southeast Asia has become a key base for EV production, with several EV manufacturers from Japan, China and South Korea competing to build supply chains in the region. Many has already begun to build a factory or are planning to produce parts and assembly of EV cars in Thailand, after being motivated by investment promotion policies to promote EV production to produce for EV companies in Thailand. South Korean car maker Hyundai Motor and Chinese car maker BYD have planned to start EV production in Thailand, with BYD also plan to launch a factory next year. This would reach a production capacity of 150,000 cars per year, including SAIC Motor, a MG car manufacturer, has planned production in Thailand as well.
According to the Deputy Government Spokesperson, Thailand is emerging as a major automobile manufacturing country in Southeast Asia and the government has been continuously supporting EV production by providing benefits and incentives for investor, resulting in good feedbacks from EV manufacturers. Moreover, the government has promoted and supported the production and use of EVs for Thailand so, Thailand could become the hub of both production and EV market in the region.
รัฐบาลไทย-ข่าวทำเนียบรัฐบาล-ตั้งเป้าเพิ่มรายได้อุตสาหกรรมการแพทย์และสุขภาพ ร้อยละ 1.7 ของ GDP
วันจันทร์ที่ 24 เมษายน 2566
ตั้งเป้าเพิ่มรายได้อุตสาหกรรมการแพทย์และสุขภาพ ร้อยละ 1.7 ของ GDP
วันศุกร์ที่ 21 เมษายน 2566
ต่อจากนี้ไป ขอเชิญรับฟังไทยคู่ฟ้า
สํานักงานสภาพัฒนาการเศรษฐกิจและสังคมแห่งชาติกําหนดเป้าหมายการขับเคลื่อนประเทศไทยสู่การเป็นศูนย์กลางทางการแพทย์และสุขภาพมูลค่าสูงโดยส่งเสริมการผลิตบุคลากร ยกระดับมาตรฐาน
สนับสนุนการต่อยอดผลวิจัยและเทคโนโลยีเพื่อยกระดับกระบวนการรักษาพยาบาลสู่การให้บริการบนฐานนวั
ตกรรมและเทคโนโลยีขั้นสูง สร้างมูลค่าจากสินค้าและบริการด้านสุขภาพ ตั้งเป้าเพิ่มสัดส่วนมูลค่าเป็นร้อยละ
1.7 ของ GDP นอกจากนี้ พบว่าตลาดอุตสาหกรรมความงามไทยเติบโตขึ้นร้อยละ 5 มูลค่าสูงกว่า 1.4
แสนล้านบาท และคาดว่าในปี 2570 ผลิตภัณฑ์ดูแลผิวจะมีมูลค่าสูงถึง 1.6 แสนล้านบาท
เติบโตสูงที่สุดในภูมิภาค สะท้อนว่าไทยมีศักยภาพมากพอที่จะเป็นศูนย์กลางด้านความงามของอาเซียนด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-Govt warns of fake links claiming "Social Security Office" informs to update information to "withdraw social security contribution before maturity."
วันจันทร์ที่ 24 เมษายน 2566
24/04/2566
Govt warns of fake links claiming "Social Security Office" informs to update information to "withdraw social security contribution before maturity."
Govt warns of fake links claiming "Social Security Office" informs to update information to "withdraw social security contribution before maturity."
April 24, 2023, Deputy Government Spokesperson Ratchada Thanadirek disclosed that regarding the release of a video clip detailing that "the elderly will receive a special allowance of 2,500 baht per person at the end of April" in such a case, the Department of Older Persons (DOP) of the Ministry of Social Development and Human Security clarified that there was no change in the monthly allowance or any special allowance for senior citizens because the current criteria still adhere to the Regulations of the Ministry of Interior on Criteria for Elderly Allowance Payment of Local Administrative Organizations by paying an allowance on a monthly basis according to age range.
In addition, the Deputy Government Spokesperson warns about criminal SMS messages claiming to be "Social Security Office" and informs employers and employees to urgently update information to withdraw social security contributions before maturity by attaching a link to fill out the information. The Deputy Government Spokesperson emphasizes that do not click on the link because it is a trick to take control of the mobile phone and transfer money from the user's bank account.
According to the Deputy Government Spokesperson, criminals often impersonate government officials, especially regarding payments. The government warns that please be very careful and conscious about fraudulent information and to check information before sending or sharing it on social media.
รัฐบาลไทย-ข่าวทำเนียบรัฐบาล-​The government has closely monitored the situation in Sudan. Ready to bring back students and ensuring their academic credits transfer to schools in Thailand.
วันจันทร์ที่ 24 เมษายน 2566
24/04/2566
​The government has closely monitored the situation in Sudan. Ready to bring back students and ensuring their academic credits transfer to schools in Thailand.
​The government has closely monitored the situation in Sudan. Ready to bring back students and ensuring their academic credits transfer to schools in Thailand.
April 23, 2023, Deputy Government Spokesperson Rachada Dhnadirek disclosed that the government has closely follow up the ongoing situation in Sudan. General Supoj Malaniyom, Secretary-General of the National Security Council (NSC) and other agencies recently gathered to discuss the situation.
Ms. Rachada said that Ministry of Foreign Affairs (MFA) has reported that the situation in Sudan is currently uncertain because clashes are still scattered and there are risks both inside and outside the house. MFA had proposed evacuation routes to safer areas at airports of neighboring countries such as Cairo, Saudi Arabia and the US military base in Djibouti. In addition, the Royal Thai Air Force has prepared the aircraft for evacuation once the safest route has confirmed. The Southern Border Provinces Administrative Center (SBPAC) will be the main agency providing transportation as well as ensuring their academic credits transfer to schools in Thailand. Communication will also be made to inform students in Sudan, their families and Thai society about the situation.
SBPAC is currently setting up a coordination center at the local level together with the Ministry of Foreign Affairs. It will focus on communicating with 91 families of the students studying in Sudan, as well as providing hotline 1880 to address the issue. In addition, SBPAC will coordinate with relevant agencies to welcome Thai students back to their homeland, provide accommodations along with taking care of their education needs for those who wish not to return to study in Sudan, said Ms. Rachada.
General Supoj has also emphasized the importance of communication and coordination in addressing the crisis. The Ministry of Foreign Affairs will be the main agency to monitor the situation and prepare for evacuation on various routes.
รัฐบาลไทย-ข่าวทำเนียบรัฐบาล-สธ. แนะฉีดวัคซีนโควิดประจำปี หลังแนวโน้มผู้ป่วยเพิ่มขึ้น คาดระบาดสูงขึ้นในช่วงฤดูฝน
วันจันทร์ที่ 24 เมษายน 2566
สธ. แนะฉีดวัคซีนโควิดประจําปี หลังแนวโน้มผู้ป่วยเพิ่มขึ้น คาดระบาดสูงขึ้นในช่วงฤดูฝน
.....
จากการเฝ้าระวังสถานการณ์การแพร่ระบาดของโรคโควิด-19 กระทรวงสาธารณสุข (สธ.) พบ ว่ามีแนวโน้มสูงขึ้นอย่างชัดเจนในช่วง 2 สัปดาห์ที่ผ่านมา ทั้งผู้ป่วยรายใหม่และผู้ป่วยหนัก โดยเฉพาะในจังหวัดท่องเที่ยว จากการประเมินลักษณะทางระบาดวิทยา พบว่ามีความคล้ายคลึงกับไข้หวัดใหญ่ มีการระบาดตามฤดูกาล จึงคาดว่าการระบาดของโรคโควิด-19 จะสูงขึ้นในช่วงฤดูฝน
.
จึงขอให้ประชาชนเร่งเข้ารับการฉีดวัคซีนโควิด-19 ประจําปีก่อนเข้าฤดูฝน ปีละ 1 เข็ม ซึ่งจะเริ่มฉีดในปี 66 เป็นปีแรก สามารถใช้วัคซีนชนิดใดหรือรุ่นใดก็ได้ ห่างจากเข็มสุดท้ายหรือประวัติการติดเชื้ออย่างน้อย 3 เดือน และไม่ต้องนับว่าเป็นเข็มที่เท่าใด
.
กรมควบคุมโรค ได้จัดเตรียมวัคซีนให้ทุกกลุ่มเป้าหมาย ประชาชนสามารถเข้ารับบริการฉีดวัคซีนได้ที่หน่วยบริการตามที่สํานักงานสาธารณสุขจังหวัดกําหนดไว้ ส่วนพื้นที่กทม. ได้แก่ ศูนย์บางรัก รพ.ราชวิถี สถาบันโรคผิวหนัง สถาบันสุขภาพเด็กแห่งชาติมหาราชินี รพ.สงฆ์ และสถาบันบําราศนราดูร จ.นนทบุรี ทั้งนี้ ประชาชนทั่วไปก็สามารถรับวัคซีนโควิดประจําปีได้เช่นเดียวกันตามความสมัครใจ
#ไทยคู่ฟ้า#สื่อสารรัฐบาลไทย
-------------------